ร้านนี้ขายมาเนิ่นนานตั้งแต่ที่ขายเยื้องธนาคารกรุงศรี จนย้ายมาใกล้กับร้านขวัญประภา
ชาวศรีราชาคงต้องเคยไปลิ้มรสอยู่บ่อยๆ
ในความติดใจของข้าวมันไก่ ข้าวหน้าเป็ด และข้าวหมูกรอบ และน้ำซุปรสชาติดี มีเมนูที่ยังไม่เคยไปลองกินแอบเห็นโต๊ะข้างๆเป็นต้องขอลอง นั่นคือ หมี่เป็ด รสชาติอร่อยด้วยน้ำราดรสชาติกลมกล่อม ให้เยอะมาก ในร้านยังมีขนมจีบและกุ๋ยฉ่ายแป้งบางๆชิ้นพอดีคำ หิ้วติดมือกลับบ้านไม่ผิดหวังจริงๆ